E dibenn ar Brezel-bed Kentañ e fellas d’ar gouarnamant gall sinañ ar peoc’h e kastell Versailhez, da lakaat disoñjal an dismegañs a oa bet taolet war Bro-Chall e 1871. D’an 28 a viz Mezheven 1919 e voe sinet Feur-emglev Versailhez gant Lloyd George, Georges Clemenceau, Woodrow Wilson ha gant dileuridi Alamagn. Evel-se e voe adtapet Elzas-Loren gant Bro-C’hall tre-ha-tre el lec’h ma oa bet kollet ganti e 1871.